На наступны дзень, 11 кастрычніка следчы даручае Цэнтральнай ваенна-ўрачэбнай камісіі Узброеных сіл РБ правесці пасмяротную ваенна-ўрачэбную экспертызу. Яе мэта — даведацца, ці пакутаваў Аляксандр Статуеў на нейкія захворванні падчас прызыву ў войска, ці быў насамрэч прыгодны для службы і ці не памыліліся дактары падчас абследавання хлопца. То бок, усё тое, што спадар Матусевіч некалькі месяцаў таму ўжо прасіў зрабіць упраўленне аховы здароўя магілёўскага аблвыканкама. А яшчэ праз дзень, 12 кастрычніка следчы Матусевіч прыпыняе праверку, пакуль не будуць гатовыя вынікі экспертызы. Ні слова пра дзедаўшчыну ці паўторную суд-медэкспертызу.